 சிவபிரான், பார்வதிதேவியாரைத் திருமணஞ்செய்த காலையில் தேவர் முதலியோர் வடதிசை நிறையத் தென் திசை யுயர்ந்ததால் சிவபிரான் கட்டளைப்படி அகத்தியர், தென்திசையிற் பொதிகைமலையிலிருக்க வருகையில் ஒரு மரத்தில் தலைகீழாகத் தொங்கிக் கொண்டிருந்த இருடி கூட்டங்களைப் பார்த்து நீங்களேன் இவ்வகைத் தொங்குகின்றீர்களென இருடிகள், எங்கள் சந்ததியில் அகத்தியன் என்ற ஒருவன் பிறந்து இல்லறமடையாது இருக்கின்றானாதலால் மறுமொழி கூற, அகத்தியர் கேட்டுத் திடுக்கிட, அவர்களைத் தன்னை சபியாதிருக்க வேண்டி, நானே அகத்தியன், அதிசீக்கிரத்தில் இல்லறமடைந்து உங்களை இத்துன்பத்தினின்று நீக்குகின்றேனென்று, விதர்ப்பநாடடைந்து, அவ்வரசன் யாகத்திற் பிறந்த உலோபாமுத்திரையை அதிக பொருள் தந்து மணந்து தாதைகளை சுவர்க்கமடைவித்தவர். (பாரவன - பு)  இவர், தென்திசைநோக்கிச் செல்லுகையில் விந்தமலையின் மிகுதியைத் தேவர் அகத்தியருக்குக் கூறினர். அதைக் கேட்ட அகத்தியர், அவ்விடம் வருகையில் விந்தம், மேருவுடன் மாறுபட்டு வழியிலாது நிற்றலைக் கண்டு அதனிடஞ் சென்றனர். விந்தம் முனிவரை பணிய அகத்தியர், நாம் தென்றிசை நின்று மீளும் வரையில் இவ்வகை பணிந்திருக்கவென்று பொதிகையிலெழுந்தருளி இராவணன் நாடாளாமல் அவனை காந்தருவத் தாற் பிணித்தவர். (திருநெல்வேலிப்புராணம், தொல்காப்பியப் பாயிரம்)  தமிழ்நாட்டைக் கந்தமூர்த்தி அகத்தியருக்குக் கொடுக்க இருடி, பாண்டியனுக்குக் கொடுத்தனர். (நெல் - புரா)  அகத்தியருக்கு தாமிரபரணி சிவமூர்த்தியாற் கொடுக்கப்பட்டது.  மதியநந்தை யென்பவள், தவத்திற் கிடையூறு செய்ய, அவளை மனிதபிறவியடைய சபித்தவர்.  தேவர்களை வருத்தியவிருத்திராசுரன் இந்திரனது வச்சிராயுதத்திற்குப் பயந்து கடலில் ஒளிக்கத் தேவர் வேண்டுகோளாற் சமுத்திரஜலத்தை ஆபோசனஞ் செய்து, அவனை இந்திரன் கொலைபுரிய, மீண்டு ஜலத்தை விடுத்தவர். (திருவிளை) திருப்பாடல்கள் முதல் பகுதி (1-41)